भ्रष्टाचार के मामले में एमसीडी के पूर्व अधिकारी समेत 5 को चार साल कैद
नई दिल्ली | भ्रष्टाचारके मामले में एमसीडी (दिल्ली नगर निगम) के एक पूर्व अधिकारी और चार अन्य को विशेष अदालत ने चार वर्ष कैद की सजा सुनाई है। कोर्ट ने कहा कि दोषियों ने षड्यंत्र किया और अवैध तथा अनधिकृत निर्माण कर एमसीडी तथा कई निर्दोष खरीदारों से ठगी की। यह वरिष्ठ अधिकारियों और बिल्डर के बीच साठगांठ दर्शाता है जो माफिया की तरह काम करते हैं और यहां बेतरतीब अनधिकृत निर्माण कार्य कराते हैं। सीबीआई के विशेष न्यायाधीश ब्रिजेश गर्ग ने कहा कि दोषी एमसीडी के तत्कालीन सहायक इंजीनियर (बिल्डिंग) सी गर्ग, बिल्डर गोपाल कृष्ण अग्रवाल, तीन अन्य लोग ममता नेहरा, नरेश सेकरी और श्रीकृष्ण वशिष्ठ के खिलाफ आरोप गंभीर प्रकृति के हैं। उनसे नरमी नहीं बरती जा सकती। बता दें कि सीबीआई ने जुलाई 2006 में दिल्ली उच्च न्यायालय के दिशानिर्देश पर उक्त मामला दर्ज किया था। हाईकोर्टके दिशानिर्देशों का उल्लंघन करते भी नहीं झिझकते अधिकारी : अदालतने कहा, बिल्डर माफिया की तरह काम कर रहे हैं। समय-समय पर उच्चतम न्यायालय की तरफ से जारी दिशानिर्देशों का उल्लंघन करने से भयभीत नहीं होते। एमसीडी के वरिष्ठ अधिकारियों की मिलीभगत से दिल्ली में अनधिकृत निर्माण का धंधा फल-फूल रहा है।
hin_Deva hin_Deva